Aquest passat mes de març la vila de Ripoll hauria d'haver acollit una sortida d'etapa de la Volta Catalunya en la que era la seva edició 100, però que la pandèmia del COVID19 n'ha impedit la seva celebració
Final d'una etapa a la carretera de Barcelona: esperant els corredors.
Final d'una etapa a la carretera de Barcelona amb victòria de Cañardo.
Amb l'edició 100 de la Volta Catalunya i el seu conseqüent impacte mediàtic, des de Ripoll perdem una oportunitat per publicitar-nos nacional i internacionalment d'una manera positiva, sobretot després del ressò negatiu que va tenir la vila de Ripoll degut als atemptats de l'agost del 2017.
Cal dir però que la Volta Catalunya en la seva edició centenària es tornarà a celebrar, tot i que posposada, podrem gaudir d'un esdeveniment esportiu a casa nostra de ressò mundial.
Podem fer esment i recordar que només el Tour de França i el Giro d'Itàlia tenen més edicions celebrades d'una volta per etapes, i el fet d'estar inclosa a dins del calendari UCI World Tour li dona un nivell de participació excel·lent.
Altre cosa seria com disputen els professionals una volta, en funció dels seus calendaris i objectius, i també influenciats per els dissenys dels recorreguts.
Des de un punt de vista històric, Ripoll ja va acollir fa 68 anys una arribada i una sortida d'etapa, concretament el 1931.
Aquest any s'acollia el final de la 4a etapa i que provinent de Montblanc va guanyar Mariano Cañardo.
La sortida prevista de la 5a etapa havia de portar als corredors fins a Perpinyà, 170km i en terres franceses a Catalunya Nord, però la negativa del governador civil a deixar passar els corredors per terres franceses en va provocar la cancel·lació de l'etapa i a Ripoll es va viure una etapa de descans.
L'endemà es va modificar el recorregut previst i es va fer la sortida de Ripoll però amb final a Terrassa.
L'edició de la 13a Volta Catalunya la va guanyar el ciclista Salvador Cardona.
La expectació que causava la 13a Volta Catalunya a la comarca, se'n feia ressò la revista Petrària, on feia esment que la Volta Catalunya passaria per Ribes de Freser el 10 de setembre, a dos quarts d'onze del matí, alguns afeccionats de l'època es deurien dur una bona decepció al cancel·lar-se l'etapa.
Al 1952, la 32a Volta Catalunya va donar protagonisme de nou a Ripoll i altre vegada per partida doble.
Primer per l'arribada provinent de Valls i guanyada a l'esprint per Miquel Poblet, ciclista mundialment reconegut amb família originària de Ripoll i que dona per parlar-ne exclusivament d'ell en un altre escrit.
I segon, la sortida de l'endemà amb destinació Tona en un primer sector en línia i un segon sector CRI (cronometrada individual) que anava de Tona a Granollers.
Aquesta edició de la 32a Volta Catalunya la va guanyar Miquel Poblet.
A la vila de Ripoll i la seva comarca tenim un entorn privilegiat per la pràctica del ciclisme, per carretera o per muntanya, i que cal potenciar des de un punt de vista turístic i esportiu, la celebració de la Volta Ciclista és un bon moment per aprofitar aquest impuls i recordar que convé molt la senyalització gràfica de tots els ports de muntanya de la comarca i també el recordatori a totes les carreteres de material de senyalització per mantenir la prudència de la distància de seguretat entre els conductors de vehicles i els ciclistes, 1,5m, i als ciclistes de ser prudents i respectuosos amb les normes de circulació per una bona convivència amb els altres amb qui compartim la carretera.